Avainsanat

Tiivistelmä



Avainsanat

1 Kilpailu - Hallinnollinen menettely - Oikeus tutustua asiakirjoihin - Pyyntö, joka on esitetty komission lopullisen päätöksen tekemisen jälkeen - Kieltäytyminen - Vaikutus päätöksen laillisuuteen - Ei vaikutusta

2 Kilpailu - Yritysten väliset järjestelyt - Relevantit markkinat - Määrittely - Betoniteräsverkot

(ETY:n perustamissopimuksen 85 artiklan 1 kohta)

3 Kilpailu - Yritysten väliset järjestelyt - Yritysten väliset sopimukset - Näyttö sopimuksen olemassaolosta - Komission esittämät seikat - Perustelut, jotka kyseinen yritys on kiistänyt - Yhteisöjen tuomioistuimien tutkintavelvollisuus

(ETY:n perustamissopimuksen 85 artiklan 1 kohta)

4 Kilpailu - Yritysten väliset järjestelyt - Yksinoikeussopimukset - Ryhmäpoikkeus - Asetus N:o 67/67 - Yksinmyyntisopimus, johon ei sisälly vientikieltolauseketta - Rinnakkaistuonnin rajoittamiseen tähtäävä yhdenmukaistettu menettelytapa - Ryhmäpoikkeuksen soveltamisalan ulkopuolelle jääminen

(Komission asetuksen N:o 67/67 1 ja 3 artikla)

5 Kilpailu - Yritysten väliset järjestelyt - Yritysten väliset sopimukset - Käsite - Emoyhtiön ja todellista itsenäistä määräämisvaltaa vailla olevan tytäryhtiön väliset sopimukset - Ei sovellu - Edellytys - Yhtiön todellinen määräämisvalta toisessa yhtiössä, eikä ainoastaan vähemmistösuus

(ETY:n perustamissopimuksen 85 artikla)

6 Kilpailu - Yritysten väliset järjestelyt - Myyntisopimuksen vientilausekkeet - Velvollisuus jälleenmyydä tietyssä maassa - Kielto - Edellytykset

(ETY:n perustamissopimuksen 85 artiklan 1 kohta)

7 Kilpailu - Yritysten väliset järjestelyt - Osallistuminen yritysten kokouksiin, joilla on kilpailunvastainen tarkoitus - Seikka, jonka perusteella voidaan päätellä, että yritys osallistuu päätettyyn yritysten väliseen järjestelyyn, jos se ei ole vastustanut kokouksessa tehtyjä päätöksiä

(ETY:n perustamissopimuksen 85 artiklan 1 kohta)

8 Kilpailu - Yhteisön oikeuden säännöt - Rikkomiset - Tahallisuus - Käsite

(Neuvoston asetuksen N:o 17 15 artikla)

Tiivistelmä

9 Komission kilpailuasiassa tekemän, tietylle yritykselle vastaisen päätöksen laillisuuteen ei vaikuta se, että komissio on kieltäytynyt antamasta tälle yritykselle uutta mahdollisuutta tutustua asiaa koskeviin asiakirjoihin tai laiminlyönyt antamasta yritykselle tiettyjä asiakirjoja kanteen nostamiselle asetetun määräajan kuluessa, koska näitä seikkoja koskeva pyyntö on esitetty päätöksen tekemisen jälkeen eli kysymys on päätöksen tekemisen jälkeisestä seikasta.

10 Erilaisten betoniteräsverkkojen (joihin kuuluvat standarditavarana myytävät, Lettermatten-tyyppiset, Listenmatten-tyyppiset ja mittatilaustavarana myytävät verkot) markkinoita on pidettävä perustamissopimuksen 85 artiklan 1 kohdan soveltamisessa yksinä betoniteräsverkkojen markkinoina, koska yhtäältä standarditavarana myytävän betoniteräsverkon hinnan laskiessa tämä tuote voi korvata Listenmatten-tyyppiset ja mittatilaustavarana myytävät betoniteräsverkot ja hintojen laskeminen voi johtaa siihen, että asiakaskunta alkaa käyttää standarditavarana myytävää verkkoa, ja koska toisaalta kyseinen teollisuus voi tietyssä määrin mukauttaa käytettyjä tuotantovälineitä erilaisten betoniteräsverkkojen valmistamiseksi.

11 Kun komissio esittää näyttönä siitä, että tietty yritys on osallistunut perustamissopimuksen 85 artiklan 1 kohdassa kiellettyyn yritysten väliseen järjestelyyn, tiettyjä sellaisia tosiseikkoja, johin se samalla vetoaa näyttönä kyseisen järjestelyn olemassaolosta, ja kun kyseinen yritys esittää näitä tosiseikkoja koskevana vastanäyttönä, että ne liittyvät sellaisen patenttilisenssisopimuksen toteuttamiseen, jota komissio ei ole väittänyt lainvastaiseksi, ensimmäisen oikeusasteen tuomioistuimen tehtävänä on arvioida, voidaanko komission esittämät tosiseikat selittää jotenkin muuten kuin siten, että ne johtuvat tehdyistä yritysten välisestä järjestelystä, eli erityisesti tutkimalla, johtuvatko ne kyseisestä patenttilisenssisopimuksesta.

12 Asetuksen N:o 67/67 tarkoituksena - sellaisena kuin se on ilmaistu asetuksen johdanto-osassa ja 3 artiklan ensimmäisen kohdan b alakohdan 2 alakohdassa - on asettaa asetuksen mukaisen poikkeuksen soveltamisen edellytykseksi se, että sopimuspuolten on sallimalla mahdollisuus rinnakkaistuontiin taattava, että kuluttajat saavat kohtuullisen osuuden yksinmyynnistä saatavasta hyödystä. Näiden periaatteiden mukaisesti yksinmyyntisopimukseen, johon ei sisälly vientikieltoa, ei voida soveltaa asetuksen N:o 67/67 mukaista ryhmäpoikkeusta silloin, kun kyseiset yritykset ovat yhdenmukaistaneet menettelytapojaan siten, että menettelytapojen tarkoituksena on rajoittaa rinnakkaistuontia.

13 Perustamissopimuksen 85 artiklaa ei sovelleta saman konsernin emoyhtiön ja tytäryhtiön välisiin sopimuksiin tai yhdenmukaistettuihin menettelytapoihin silloin, kun nämä yritykset muodostavat sellaisen taloudellisen yksikön, jossa tytäryhtiö ei voi todellisuudessa päättää toiminnastaan markkinoilla; tällaisesta tilanteesta ei ole kysymys silloin, kun yrityksen mahdollisuus valvoa toista yritystä rajoittuu ainostaan valvontaan sellaisen pääomaosuuden omistuksen perusteella, joka ei ole läheskään puolta yhtiöpääomasta.

14 Myyntisopimukseen sisältyvät vientiehdot, joiden mukaan jälleenmyyjän on vietävä kyseistä tuotetta tiettyyn maahan, rikkovat perustamissopimuksen 85 artiklaa, kun niiden pääasiallisena tarkoituksena on estää tavaran jälleenvienti valmistusmaahan, jotta yritykset voisivat säilyttää tuotteilla erilaiset hinnat näillä yhteismarkkinoiden osilla ja rajoittaa näin kilpailua yhteismarkkinoilla.

15 Kun yritys osallistuu - vaikka sen osallistuminen ei olisikaan aktiivista - yritysten kokouksiin, joiden tarkoituksena on vahvistaa kyseisten yritysten valmistamien tuotteiden hinnat, ja kun se ei julkisesti vastusta kokousten tarkoitusta antaen näin muille osallistujille aiheen olettaa, että se hyväksyy kokouksessa tehdyt päätökset ja noudattaa niitä, tämän yrityksen voidaan katsoa olevan osapuolena niissä yritysten välisissä järjestelyissä, joista kyseisissä kokouksissa on sovittu.

16 Jotta voitaisiin katsoa, että perustamissopimuksen kilpailusääntöjä on rikottu tahallisesti, ei ole välttämätöntä, että yritys olisi ollut tietoinen siitä, että se rikkoo näitä sääntöjä; riittävää on jo se, että sen olisi pitänyt tietää, että sen toiminnan tarkoituksena on kilpailun rajoittaminen.